5.

Iekļauj šādu 4.a pantu: “4.a pants Pārrobežu maksājumu veikšanas kārtība, izmantojot pakalpojuma sniedzēju VCB Šā panta noteikumus piemēro pasākumiem pārrobežu maksājumiem, kas ir veikti vai veicami ar divpusējas saiknes palīdzību. a) Savienojuma apraksts Veicot pārrobežu maksājumu, izmantojot divpusēju saikni: — pakalpojuma sniedzēju VCB uzskata par saņēmēju vai nosūtītāju VCB attiecībā pret nosūtītāju vai saņēmēju VCB saistībā ar pienākumiem un saistībām, kas saistīti ar pārrobežu maksājumu apstrādi, izmantojot sasaisti, — pievienoto VCB uzskata par saņēmēju VCB vai nosūtītāju VCB attiecībā uz pienākumiem un saistībām, kas saistīti ar saņēmēja/nosūtītāja dalībnieka RLBN konta kreditēšanu/debetēšanu. b) Pievienotās VCB konta atvēršana un darbība 1. Pakalpojuma sniedzēja valsts centrālā banka pievienotajai valsts centrālajai bankai atver kontu euro. 2. Pakalpojuma sniedzēja VCB pievienotajai VCB piešķir neierobežotu un nenodrošinātu kredītlīniju. 3. Lai izpildītu pievienotās VCB RLBN sistēmas dalībnieka uzdotos pārrobežu maksājumus, pakalpojuma sniedzēja VCB debetē pievienotās VCB kontu un kreditē pakalpojuma sniedzējas VCB dalībnieka RLBN kontu vai saņēmējas VCB/ECB iekšējo VCB kontu, kas atvērts pakalpojuma sniedzējā VCB. Lai izpildītu pārrobežu maksājumus pievienotās VCB RLBN sistēmas dalībniekam, pakalpojuma sniedzēja VCB debetē nosūtītājas VCB/ECB iekšējo VCB kontu vai pakalpojuma sniedzējas VCB dalībnieka RLBN kontu un kreditē pievienotās VCB kontu. c) Pakalpojuma sniedzējas VCB un pievienotās VCB pienākumi un saistības 1. Pārbaude a) Gan pievienotā VCB, gan pakalpojuma sniedzēja VCB atbild par savstarpēji sniegto datu precizitāti un sintaksi, un tās vienojas par šiem datiem piemērojamiem standartiem. b) Pēc pievienotās VCB maksājuma uzdevuma saņemšanas pakalpojuma sniedzēja VCB nekavējoties pārbauda tos datus maksājuma uzdevumā, kas vajadzīgi tā pienācīgai apstrādei. Ja pakalpojuma sniedzēja VCB konstatē sintakses kļūdas vai citus iemeslus maksājuma uzdevuma izpildes atteikšanai, tā šādu maksājuma uzdevumu neapstrādā un rīkojas ar datiem un maksājuma uzdevumu saskaņā ar īpašiem noteikumiem, par kuriem vienojas pakalpojuma sniedzēja VCB un pievienotā VCB. 2. Norēķini a) Lai izpildītu pievienotās VCB RLBN sistēmas dalībnieka uzdoto pārrobežu maksājumu, pievienotā VCB debetē dalībnieka kontu un saskaņā ar noteikumiem un nosacījumiem, par kuriem vienojas pakalpojuma sniedzēja VCB un pievienotā VCB, pakalpojuma sniedzējai VCB iesniedz attiecīgo maksājuma uzdevumu. b) Tiklīdz pakalpojuma sniedzēja VCB pārbaudījusi iesniegtā maksājuma uzdevuma derīgumu saskaņā ar 4.a panta c) punkta 1. apakšpunkta b) punktu, pakalpojuma sniedzēja VCB nekavējoties: i) debetē pievienotās VCB kontu un ii) nosūta apstiprinājumu pievienotajai VCB. c) Pēc pievienotās VCB konta debetēšanas pakalpojuma sniedzēja VCB nekavējoties kreditē tās valsts RLBN sistēmas dalībnieka RLBN kontu vai apstrādā maksājuma uzdevumu, izmantojot sasaisti saskaņā ar 4. pantu. Kad pakalpojuma sniedzēja VCB saņem apstiprinājumu vai noliegumu no saņēmējas VCB/ECB, tā šo paziņojumu pārsūta pievienotajai VCB. d) Lai izpildītu pakalpojuma sniedzējas VCB RLBN sistēmas dalībnieka pārrobežu maksājumu pievienotās VCB RLBN sistēmas dalībniekam, pakalpojuma sniedzēja VCB pievienotās VCB kontu kreditē uzreiz pēc maksājuma uzdevuma saņemšanas. Pievienotā VCB pēc tam uzreiz kreditē pievienotās VCB RLBN sistēmas dalībnieka kontu. e) Lai izpildītu tādas RLBN sistēmas dalībnieka, kura nav pakalpojuma sniedzējas VCB RLBN sistēma, pārrobežu maksājumu pievienotās VCB RLBN sistēmas dalībniekam, pakalpojuma sniedzēja VCB pēc maksājuma uzdevuma saņemšanas no nosūtītājas VCB/ECB: i) veic 4. panta d) punkta 1. apakšpunktā un 4. panta d) punkta 2. apakšpunkta a) punktā izklāstītās procedūras; ii) pēc tam kreditē pievienotās VCB kontu un par to paziņo pievienotajai VCB; un iii) pēc tam sniedz apstiprinājumu nosūtītājai VCB/ECB. Pēc paziņojuma saņemšanas saskaņā ar ii) apakšpunktu pievienotā VCB uzreiz kreditē tās RLBN sistēmas dalībnieka kontu. f) Pakalpojuma sniedzēja VCB veic vajadzīgos pasākumus, par kuriem panākta vienošanās ar pievienoto VCB, lai nodrošinātu to, ka jebkuros apstākļos informācija un dati, kas vajadzīgi, lai kreditētu pievienotās VCB RLBN sistēmas dalībnieka kontu, tiek sniegti pievienotajai VCB. g) Pievienotās VCB RLBN sistēmas darbības laiki atbilst IV pielikumā izklāstītajiem norādījumiem. 3. Galīgums Ar divpusējās saiknes palīdzību apstrādāto pārrobežu maksājumu galīgumu nosaka saskaņā ar 4. panta c) punkta 2. apakšpunkta un 4. panta d) punkta 2. apakšpunkta noteikumiem. 4. Atbildības par maksājuma uzdevuma izpildi pāreja Attiecībā uz pārrobežu maksājumiem, ko uzdevis pievienotās VCB RLBN sistēmas dalībnieks, atbildība par maksājuma uzdevuma izpildi pāriet no pievienotās VCB pakalpojuma sniedzējai VCB brīdī, kad tiek debitēts pievienotās VCB konts pakalpojuma sniedzējā VCB; pēc tam atbildība pāriet saņēmējai VCB/ECB saskaņā ar 4. panta e) punktu. Attiecībā uz pārrobežu maksājumiem pievienotās VCB RLBN sistēmas dalībniekam atbildība par maksājuma uzdevuma izpildi pāriet no nosūtītājas VCB pakalpojuma sniedzējai VCB pēc tam, kad nosūtītāja VCB/ECB saņēmusi 4.a panta c) punkta 2. apakšpunkta e) punkta iii) punktā noteikto apstiprinājumu. d) Rīcība kļūdu gadījumā Pievienotajām VCB piemēro 4. panta f) punktā izklāstīto režīmu. e) Attiecības ar tīkla pakalpojumu sniedzēju Pievienotā VCB ir pieslēgta tīkla pakalpojumu sniedzējam vai tām ir pieslēgumpunkts, caur kuru tiek nodrošināta piekļuve tīkla pakalpojumu sniedzējam. Ja pievienotā VCB ir cietusi zaudējumus noteikumu pārkāpuma gadījumā, tad pievienotā VCB atbild par kompensācijas pieprasīšanu no tīkla pakalpojumu sniedzēja; pievienotā VCB prasību iesniedz tieši tīkla pakalpojumu sniedzējam. f) Informācija dalībniekiem Visas VCB informē to RLBN sistēmu dalībniekus, ka pakalpojuma sniedzējas VCB sniegts apstiprinājums attiecībā uz pārrobežu maksājumiem pievienotās VCB RLBN sistēmas dalībniekiem apliecina to, ka ir kreditēts pievienotās VCB konts pakalpojuma sniedzējā VCB, bet neapliecina to, ka ir kreditēts saņēmēja dalībnieka konts pievienotajā VCB. Ciktāl tas vajadzīgs, VCB attiecīgi groza to valsts RLBN sistēmu noteikumus.”